OpenLLM-France/wikimedia huggingface dataset:
# Zerbitzu (ekonomia)

Ekonomian, zerbitzuak bezero bati eskaintzen zaizkion ahalmen intelektual edo tekniko huts batez baliatzen diren jarduera ekonomikoen multzoa da. Horrela, ile-apaintzaileak, ospitaleak, hezkuntza-arloa eta saltokiak zerbitzuak izeneko sektorean barneratzen dira. Industrian ez bezala, zerbitzuen sektorean ez dago lehengai edo produktu erdibukatuen eraldaketarik.
Eskaintzen den zerbitzua erakunde publiko batek ematen duenean, zerbitzu publikoa dela esaten da, eta administrazioaren inguruko arautegia aplikatzen zaio.

## Ezaugarriak

* Zerbitzuen ukiezintasuna, hau da, ikusi, probatu, entzun edo usaindu ezin diren produktuak dira. Beraz, zerbitzu batek forma abstraktua izango du, baina kontsumitzaileak fisikoki probatu edo ikusi ez arren, zerbitzu horren beharra eta erabilgarritasuna sumatu behar du.
* Zerbitzu banaezintasuna: zerbitzuak eta hornitzaileak ezin direla bereizi erakusten du, zerbitzua eskaintzen duen pertsonak zerbitzu beraren zati izango delako.
* Zerbitzuaren kalitatea aldakorra izan ahal da, baita ere, tokia, moduak eta uneak. Beraz, ondo erabaki behar dugu faktore hauek nola erabili, bezeroen leialtasuna eta arrakasta lortzeko eta merkatuan posizionamendu on bat edukitzeko.
* Zerbitzuak, produktuak ez bezala, ezin dira biltegiratu, eta unean bertan bezeroari eskaintzen zaion zeozer da. Beraz, zerbitzu baten galkortasunak esan nahi du ezin dela gorde beste une batean jasotzeko.

## Kanpo estekak

* Datuak: Q7406919
* Multimedia: Services / Q7406919
# Zerbitzu (argipena)

Zerbitzua zerbaitek bere baliagarritasuna dela bide norbaiti dakarkion onura da. Izen horrek hainbat erabilera ditu:

## Ekonomia

* Zerbitzu (ekonomia)
* zerbitzu-sektore

## Antolamendua

* gutxieneko zerbitzu, grebetan
* prentsa-zerbitzu
* zerbitzu militar edo soldadutza
* zerbitzu publiko
* zerbitzu sekretu

## Erreferentziak

* ↑ «zerbitzu» Harluxet Hiztegi Entziklopedikoa. .
# Zerbix

Zerbixa edo umetoki-lepoa umetokiaren beheko segmentu estutua da, umetoki-barrunbea baginarekin lotzen duena. Baginaren loturak bi zatitan banatzen du: baginapekoa eta baginabarnekoa. Irekidura edo zulo horrek umetokitik odola ateratzen uzten du hilerokoan. Espermatozoideak umetokira eta Falopioren tronpetara sartzen ere uzten du.
Oro har, 3 eta 4 cm arteko luzera eta 2,5 cm inguruko diametroa duen arren, zerbixa 10 cm inguru luza daiteke erditzean, haurrari pasatzen uzteko, eta haren tamaina aldatu egin daiteke adinaren eta erditze-kopuruaren arabera. Emakumearen hilekoaren zikloaren uneak, sekretatzen diren hormonek kontrolatuta, zerbixaren fisiologian ere eragina izan dezake. Obulazioan zehar ezkutatutako estradiolak aldaketak eragiten ditu zerbixean, eta aldaketa horiek espermatozoideak sartzea errazten dute. Gainera, umetoki-lepoan azido hialuroniko kumulu bat dago, iragazki gisa erabiltzen dena, espermatozoiderik mugikorrenak soilik igaro daitezen.

## Erreferentziak

* ↑ Euskalterm: [Ginekologia Hiztegia] [2015]

## Kanpo estekak

* Datuak: Q666412
* Multimedia: Cervix uteri / Q666412
# Zerbitzu-modulu

Zerbitzu-modulua Apolo ontzian presurizaturik ez zegoen modulu bakarra zen. Modulu honek erregaia, bateriak, garaitze handiko antenak, erradiadore, ura, oxigenoa, hidrogenoa, erreakzio kontrolaren sistema eta ilargiaren orbitan sartzeko eta orbita bera atzean uzteko propulsio sistema eramaten zituen. Apolo 15, Apolo 16 eta Apolo 17 misioetan Lurraren satelitea ikertzeko zenbait tresna zientifiko zeramatzan barnean. Propultsatzaileak eta motore nagusiak zerbitzu-moduluaren zati handiena okupatzen zuten. Hauek, ilargiaren orbitara sartzeko eta irtetzeko aukera ematen zuten. Era berean, norabidean zehazpenen bat egiteko parada eskeintzen zuen. Zerbitzu- moduluak aginte-moduluarekin bat egiten jarraitzen zuen misio osoan zehar. Horregatik, Aginte- eta zerbitzu-modulua zeritzon zati honi. Hala ere, Lurraren atmosfera zeharkatu baino arinago askatu egiten zen, bere betebeharra agortuta zegoelako fase horretan eta gainera ezkutu termikorik ez zuelako.
# Zerko

Zerkoa (latinez: cercus, pluralez cerci) artropodo ugarik (intsektu eta araknido askok, baina ez oskoldunek) abdomenaren muturrean dituzten luzakin giltzatuetako bakoitza da. Maiz zentzumen-funtzioa izaten dute, baina beste batzuetan borrokarako edo kopulazioan laguntzeko erabiltzen dira. Zenbaitetan aztarna-organoak dira.

## Erreferentziak

* ↑ Zerko Euskalterm. Euskara.euskadi.net

## Kanpo estekak

* Datuak: Q1054892
* Multimedia: Cerci / Q1054892
# Zermeghedo

Zermeghedo Italiako udalerri bat da. Vicenzako probintzian kokatuta dago, Veneto eskualdean. 1.324 biztanle ditu, 2,97 kilometro koadroko azaleran banatuta.

## Mugakideak

Zermeghedok honako udalerri hauekin egiten du muga:
Montebello Vicentino Montecchio Maggiore Montorso Vicentino

## Kanpo estekak

* Datuak: Q46348
* Multimedia: Zermeghedo / Q46348
# Zerio (elementua)

Zerioa elementu kimiko bat da, Ce ikurra eta 58 zenbaki atomikoa dituena.

## Ezaugarri nagusiak

Lantanidoen taldeko metal zilarkara distiratsua da. Burdinaren antzekoa da kolorez eta lustrez, baina biguna, xaflakorra eta harikorra da. Zerioak elementu ez-erradioaktibo guztien arteko likido-tarterik luzeena dauka, 2.648 °C (795 °C-etik 3.443 °C-era). 797 °C-an urtzen da.
Nahiz eta zerioa lur arraroen multzoko elementu kimikoa izan, izatez beruna baino arruntagoa da. Kantitate handi samarretan aurki daiteke Lurrazalean (68 ppm). Lur arraroen hainbat aleaziotan erabiltzen da.
Erreaktibitate handia du: lur arraroen artean, europioa soilik da erreaktiboagoa. Azkar ugertzen da airearekin kontaktuan. Disoluzio alkalinoek eta azido diluitu zein kontzentratuek berehala erasaten diote. Zerioa astiro oxidatzen da ur hotzetan eta azkar ur berotan. Egoera puruan suak har dezake urratzen bada.
Zerio(IV) gatzak laranja gorrixkak edo horixkak izan ohi dira, eta zerio(III) gatzak zuriak edo gardenak. Bi oxidazio-egoerok indartsu xurgatzen dute argi ultramorea. Zerio(III) betaurreko gardenak egiteko erabil daiteke, argi ultramorea ia erabat xurgatzen baitu.
Lur arraroen nahasteetan oso erraz antzematen da test kualitatibo baten bidez: lantanidoen ur-disoluzio bati amoniakoa eta hidrogeno peroxidoa eransten bazaio, kolore marroi ilun berezia hartzen du zerioa badauka.
Lur arraroetako metalik ugariena da. Gadolinita, zerita eta monazita meetan agertzen da eta kloruroaren elektrolisi bidez lor daiteke.

## Historia

1803an aurkitu zuten Berzelius eta Hisingerrek, alde batetik, eta Klaprothek, bestetik.

## Erabilera

Gauza askotarako erabiltzen da; beiragintzan, optika industrian, kimikan, argazkigintzan eta metalurgian, besteak beste.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1385
* Multimedia: Cerium / Q1385
# Zermatt

Zermatt Suitzako Valais kantoian dagoen udalerri bat da. Hedaduraz, Visp Barrutiko udalerririk handiena da, barruti osoaren hedaduraren laurdena baino gehiago hartuz, 242,67 kilometro karratu, zehazki.
Mugakideok ditu:
- Iparraldean, Täsch.
- Ekialdean Saas Almagell.
- Hego-ekialdean eta hegoaldean, Italiako Alagna-Valsesia (Vercelliko probintzia), Ayas (Aostako harana), Bionaz (Aostako Harana), Gressoney-La-Trinité (Aostako Harana), Macugnaga (Verbano-Cusio-Ossolako probintzia) eta Valtournenche (Aostako Harana).
- Mendebaldean, Ayer, Evòlene eta Randa.

## Geografia eta kokapena

Cervino edo Matterhorn mendiaren ondoan dagoen herri turistikoa da, Suitzako hegoaldean. Udalerria (1608 metroko garaieran dago) Cervino mendiaren ondoan dagoelako eta Zermatt y Breuil Cervinia eski estazio erraldoiaren egoitza izateagatik ospetsu egin da. Urte osoan duen turismo bereizgarriak, hotel, jatetxe eta denda anitz izatea eragin du. Gornegrat nabarmentzen da, 3090 metrora dagoen behatoki bat: bertatik Cervinoren, Monte Rosa eta ondoko mendien ikuspegi ikusgarriak ikusten dira.

## Klima

Datu klimatikoak (Zermatt) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 0.2 | 1.3 | 3.7 | 7.3 | 12.1 | 15.6 | 18.9 | 17.9 | 15.4 | 11.2 | 4.6 | 1.1 | 9.1 |
| Batez besteko tenperatura (ºC) | -4.8 | -4 | -1.5 | 2 | 6.7 | 10 | 12.5 | 11.7 | 9 | 4.8 | -0.8 | -3.8 | 3.5 |
| Batez besteko tenperatura minimoa (°C) | -9.4 | -8.8 | -6.5 | -3.2 | 1.6 | 4.6 | 6.6 | 5.7 | 3.9 | 0.7 | -4 | -8.8 | -1.4 |
| Pilatutako prezipitazioa (mm) | 43 | 46 | 49 | 50 | 61 | 56 | 47 | 60 | 41 | 55 | 55 | 49 | 611 |
| Prezipitazio egunak (≥ 1 mm) | 6.6 | 6.3 | 7.7 | 6.7 | 10 | 8.6 | 8.9 | 9.9 | 6.9 | 6.7 | 7 | 6.7 | 92 |
| Iturria: MeteoSchweiz ||||||||||||||

## Hiri senidetuak

Zermatt hiriokin senidetuta dago:
* Alfano (Italia)
* Myoko (Japonia)

## Erreferentziak

* ↑ Temperature and Percipitation Average Values-Table, 1961-1990. Federal Office of Meteorology and Climatology MeteoSwiss (Noiz kontsultatua: 8 May 2009).

## Kanpo estekak

* (Gaztelaniaz) Turismoa Zerbinon
* (Alemanez) Zermatten irudiak
* Datuak: Q27494
* Multimedia: Zermatt / Q27494
# Zerkafo

Greziar mitologian, Zerkafo heliadetako bat zen, Helios eguzki jainkoa eta Rodo lamiaren semeetako bat.
Heliadek, Rodas uhartearen gobernua jaso zuten Telkinak kanporatuak izan ondoren, jainkoei, fenomeno atmosferikoak maneiatu eta Estigia lakuko ura euri bezala jaurtiz, erronka bota zieten zakur burudun daimon boteretsuak. Zeusek, telkinak desagertarazteko, urpean hartu zuen Rodas uhartea, baina telkinetako gehienek ihes egitea lortu zuten. Ondoren, Helios jainkoak, Rodas uhartearen gobernua suertatu zitzaiona, bere izpiekin, uhartea uretatik atera zuen berriz, bere maitearen izenarekin bataitu, eta gobernua, honekin izandako semeei eman zien.
Baina, Tenagesen trebezia zela eta, bere anaietako lauk, bekaizti, hil egin zuten. Krimena ezagutua izan zenean, hilketan parte hartu zuten laurak (Aktis, Makareo, Triopas eta Kandalo) Rodasetik erbesteratu ziren, eta, beraz, uhartean, hilketan parte hartu ez zuten biak geratu ziren, errege bakar bezala, hau da, Zerkafo eta Okimo.
Okimo zen bietan nagusiena, eta Rodaseko tronua bereganatu zuen. Hegetoriarekin, Zidipe edo Zirbia izeneko alaba bat izan zuen, azkenean, Zerkaforekin ezkondu zena, honela, bere anaiaren oinordeko bihurtu zena. Baina Zidipe, Okridionekin ezkon hitza emanda zegoen, baina honen heraldo baten traizioaren ondorioz, Zerkafori eman zion ezkontzeko. Arrazoi honegatik, ordutik, heraldo bakar bat bera ere ez zen saiatzen Okridionen tenplutxoan sartzen. Beste bertsio baten arabera, Okridionek Zidiperekin ezkontzea lortu zuen, baina Zerkafok, Zidipe maite zuenez, bahitu egin zuen, eta Okimo aguretu arte ez zen itzuli.
Zerkafo eta Zidipek, hiru seme izan zituzten, Kamiro, Lindo eta Ialiso izenekoak, Rodaseko hiru hiri nagusien eponimoak eta uhartea banatua izan zen barrutienak, baina Pindarok, hauek, Rodo beraren semeak zirela dio, eta, beraz, Zerkaforen anaiak.

## Kanpo estekak

* Datuak: Q2471013
# Zerio (argipena)

Zerio izenak hainbat adiera ditu:
* Zerio Gasteiz udalerriko herrietako bat da.
* Zerio elementu kimiko baten izena da.
# Éléonore Desmier d'Olbreuse

Éléonore Marie Desmier d'Olbreuse (1639ko urtarrilaren 3 – 1722ko otsailaren 5a) Jurgi Gilen Brunswick-Lüneburgekoaren emaztea izan zen. Wilhelmsburgeko kontesa izan zen 1674tik aurrera eta Brunswick-Lüneburgeko dukesa 1676tik aurrera.
Deux-Sèvresen dagoen Olbreuse gazteluan jaioa, Frantzian, higanot familia bateko kidea zen. Bere aita Alexandre Desmier d'Olbreuse zen eta bere ama Jacquette Poussard du Bas-Vandré et de Saint-Marc, biak noblezia txikiko kideak. Parisera joan zen Marie de la Tour d'Auvergneren konpainian egoteko. Marie de la Tourren semea Gilen V.a Hesse-Kasselekoaren alabarekin ezkondu zen eta 1664an elkarrekin joan ziren semea bisitatzera. Bertan Jurgi Gilen ezagutu zuen eta erlazioa sentimental bat hasi zuten.
1666an euren alaba Sofia Dorotea Cellekoa jaio zen. Alaba onartu eta gero Wilhelmsburgeko kontesa izendatu zuten eta, handik bi urtera, ezkondu ziren.
Alaba 1682an Jurgi Luis Erresuma Batukoarekin ezkondu zen, bere aitaren anaiaren semea, arrazoi dinastikoak direla eta. Ezkontza desastrea izan zen eta senarrak emaztea Ahlden gazteluan gartzelaratu zuen bizitza osorako. Éléonore saiatu zen askatzen, baina ez zuen lortu. 1722ko otsailaren 5ean hil zen Cellen.
* Datuak: Q65304
* Multimedia: Éléonore d'Olbreuse / Q65304
# Éloge de l'amour

Éloge de l'amour (euskaraz Maitasunaren gorazarre), 2001eko Jean-Luc Godard frantziarrak idatzitako eta zuzendutako film dramtiko bat da. Julien Hirschek eta Christophe Pollockek filmatu zuten filma, zuri-beltzean eta koloretan. Filmak kritika gogorrak jaso zituen. Kritikari garrantzitsu batzuk oso negatiboak izan ziren lanari dagokionez, baina beste batzuek beren hamarkadako film onenetakotzat jotzen dute. Filmean oinarrituta, ondoren, Éloge de l'amour poema liburua plazaratu zuen egilea.
Godard-ek esan duenez, "film batek printzipio bat, bitarteko bat eta amaiera izan behar ditu, baina ez nahitaez ordena horretan". Aforismo hori Éloge de l'amour-ek irudikatzen du, iraganeko ordena eta orainaldia alderantzikatzen baititu.

## Argumentua

Oharra: Atal honek istorio osoa edo amaiera argitzen du.
Filmean, hiru bikoteren bizipenak direla medio, maitasunaren hasiera, haren amaiera eta berriz elkartzea irudikatzen dira, baina ordena linealari jarraitu barik. Puzzlea ikusleak osatu behar duenez gero, hiru atalek sarri dirudite narrazio bera; azken buruan, bizitza etengabeko errepikatze gisa ikus daiteke. Hiru aldi horiek azaldu ez ezik, bizitzaren hiru aro berezi horiek deskribatu ere egiten ditu Gordardek. Horietako bitan, gazteak eta zaharrak biluzik ageri dira gizartean, zera irudikatzeko: Gordarden aburuz, zaurgarritasuna handiagoa da aldi horietan, helduaroan baino. Eta etengabeko inkomunikazio komunikatuan bizi da pertsona gizarte garaikidean.

## Aktoreak

* Bruno Putzulu, Edgar gisa
* Cecile Camp, Elle gisa (Berthe Samuel)
* Jean Davy, Aitona
* Françoise Verny, Amona
* Audrey Klebaner, Eglantine
* Jérémie Lippmann, Perceval
* Claude Baignières, Rosenthal jauna
* Remo Forlani, Forlani Nagusia
* Mark Hunter, kazetari estatubatuarre
* Jean Lacouture, beraren paperean (historialaria)
* Bruno Mesrine, Aztia
* Philippe Loyrette, Philippe, Edgarren laguntzailea
* Marie Desgranges, Emamkumea eserleku batean
* Jean-Luc Godard, Gizona eserkeku batean

## Sariak

* Valladolideko Nazioarteko Zinema Astean epamahiaren sari berezia.
* Fajr Nazioarteko Zinemaldian film onenaren saria.

### Izendapenak

* Cannesko Zinemaldia Urrezko Palmarako izendapena (2001).
* Valladolideko Nazioarteko Zinema Astearen Urrezko Mihiaren izendapena (2001).
* Suitzako zinemaren film onenaren sarirako izendapena (2002).

## Erreferentziak

* ↑ https://www.imdb.com/title/tt0181912/
* ↑ https://www.berria.eus/kultura/besterik-ez_2124188_102.html

## Kanpo estekak

* (Ingelesez):IMDBko fitxa irakurgai
* (Frantsesez):Traillerra Youtuben.
* Datuak: Q3032174
# Xenoplaxa

Xenoplaxa Agonoxenidae familiako tximeleta genero bat da. Bere espezie tipoa Xenoplaxa seraf da.

## Espezieak

| Espeziea | Irudia | Egoera |
| Xenoplaxa seraf | | daturik gabe |

## Kanpo estekak

* Datuak: Q10394314
# Xenopotamia

Xenopotamia Tortricidae familiako tximeleta genero bat da. Bere espezie tipoa Xenopotamia radians da.

## Espezieak

| Espeziea | Irudia | Egoera |
| Xenopotamia radians | | daturik gabe |

## Kanpo estekak

* Datuak: Q8043693
* Espezieak: Xenopotamia
# Émile Druart

Émile Druart arkularia zen. Belgika ordezkatu zuen 1900eko Udako Olinpiar Jokoetan.

## Erreferentziak

* ↑ Druart, Jr.

## Kanpo estekak

* Datuak: Q275062
# Émile Fisseux

Émile Fisseux (Épaux-Bézu, 1862ko otsailaren 20a - Paris, 1916ko abenduaren 9a) arkularia zen. Frantzia ordezkatu zuen 1900eko Udako Olinpiar Jokoetan eta 1908ko Udako Olinpiar Jokoetan.

## Erreferentziak

* ↑ Émile Fisseux
* ↑ Emile FISSEUX

## Kanpo estekak

* Datuak: Q636316
# Émile Duclaux

Émile Duclaux (Aurillac, Cantal, Frantzia, 1840ko ekainaren 24a - Paris, Frantzia, 1904ko maiatzaren 2a) frantses biokimikaria izan zen.

## Biografia

Pasteurren laborategi-laguntzailea izan zen, eta haren lekua hartu zuen Pasteur Institutuaren zuzendaritzan. Ligue des droits de l´homme elkarteko sortzaileetako bat izan zen.
Hartzidura eta mikrobioek eraginiko gaixotasunak aztertu zituen, batez ere. Kapilaritateari buruzko teoria bat sortu zuen, isurkarien gainazala mintz elastiko batekin alderatuz, eta isurkariek hodi kapilarretan mugitzean jarraitzen dituzten legeak aztertu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2354446
* Multimedia: Émile Duclaux / Q2354446
* Espezieak: Émile Duclaux
# Émile Gaboriau

Émile Gaboriau (Saujon, 1832ko azaroaren 9a - Paris, 1873ko irailaren 28a) frantziar eleberrigile eta kazetaria izan zen. Detektibe-eleberrien aitzindaria izan zen.
Paul Févalen idazkaria izan zen. 1886an L'Affaire Lerouge argitaratu zuen, bere lehen detektibe eleberria. Monsieur Lecocq detektibea Eugène-François Vidocqengan inspiratuta zegoen eta beste hiru eleberrietan agertu zen. Lecocqen ospea Sherlock Holmesen etorrerarekin desagertu zen.

## Lanak
### Sailak
#### Abenturazko ezkontzak

* Monsieur J.-D. de Saint-Roch, ambassadeur matrimonial (1862)
* Promesses de mariage (1862)

#### Lecoq eta beste batzuk

* L'Affaire Lerouge (1866)
* Le Crime d'Orcival (1867)
* Le Dossier n° 113 (1867)
* Les Esclaves de Paris (1868, 2 lib.) (Le Chantage) eta (Le Secret de la Maison de Champdoce)
* Monsieur Lecoq (1869, 2 lib. – L'Enquête) eta (L'Honneur du nom)
* La Vie infernale (1870, 2 lib.) (Pascal et Marguerite) eta (Lia d'Argeles)
* La Clique dorée (1871)
* La Dégringolade (1872)
* La Corde au cou (1873)
* L'Argent des autres (1874)
* Une Disparition (1876)

### Beste batzuk

* Le treizième Hussards (1861)
* Les Gens de Bureau (1862)
* Les comédiennes adorées (1863)
* Le Petit Vieux des Batignolles (1876)
* Le Capitaine Coutanceau (1878)
* Maudite maison (1876)
* Casta vixit (1876)
* Amours d'une empoisonneuse (1881)

## Kanpo estekak

* Datuak: Q463513
* Multimedia: Émile Gaboriau / Q463513
# Émile Combes

Émile, Justin, Louis Combes (Roquecourbe, 1835eko irailaren 6a - Pons (Charente-Maritime), 1921eko maiatzaren 25a) Frantziako politikaria izan zen.
1902ko uztailaren 7tik 1905eko urtarrilaren 24ra Frantziar Errepublikako Lehen Ministroa izan zen, Émile Loubeten gobernuan eta PR alderdi politikoarekin. Antiklerikal sutsua izan zen.
* Datuak: Q275020
* Multimedia: Émile Combes / Q275020
# Émile Counord (Bordeleko tranbia)

Émile Counord Bordeleko tranbiaren geltoki bat da, Bordele udalerrian dago.

## Kokapena

C linea (Bordeleko tranbia) :
* Datuak: Q7604331
# Émile Deschamps

Émile Deschamps (Bourges, 1791ko otsailaren 20a - Versailles, 1871ko apirilaren 23a) poeta frantsesa izan zen. Antoine eta Victor Hugo anaiekin batera, erromantizismoaren tesien aldeko Muse française aldizkaria sortu zuen. 1828. urtean Études françaises et étrangères obra eman zuen argitara. Bertan Goetheren eta Schiller-en poemak eta espainiar erromantzeak egokiturik irakur daitezke.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1974859
* Multimedia: Émile Deschamps / Q1974859
# Émile Faguet

Émile Faguet (La Roche-sur-Yon, 1847ko abenduaren 17a – Paris, 1916ko ekainaren 7a) idazlea, saiakeragile eta literatura kritikari frantziarra izan zen.

## Biografia

Víctor Faguet literatura irakaslearen semea izan zen. Émile Faguet Poitierseko eskola publikoan lehendabizi, ondoren Pariseko Lycée Janson de Sailly eta Lycée Charlemagne. Unibertsitate ikasketak École Normale Supérieuren egin zituen. Literatura ikasi zuen eta dotore maila lortu zuen. Bigarren hezkuntzako ikastetxeetan lan egin zuen: Poitiers, La Rochelle, Burdeos,Moulins, Clermont-Ferrand eta, azkenik, Paris. 1896an Sorbonan sartu zen, lehendabizi irakasle asoziatua bezala. 1897an Poesia frantziarra"ren katedra eskuratu zuen. Bere lan nagusia literatura kritikan eta Frantziako literaturaren historian zentratu zen. Egunkari askotan idatzi zuen, batez ere Journal des Débats egunkarian. Politikan ere aritu zen, Ligue de la patrie française erakunde nazionalistan esaterako; erakunde hori Dreyfus afera zela eta, Dreyfuasaren aurkako jarrera erakutsi zuen. 1903an Frantziako Akademian sartu zen.

## Obra

* La Tragédie française au XVI siècle (1883)
* Corneille (1885)
* La Fontaine (1889)
* Politiques et moralistes du XIX siècle (1891)
* Voltaire (1894)
* Flaubert (1899)
* Le Libéralisme (1903)
* Émile Zola. Paris 1903.
* Simplification simple de l’orthographe (1905)
* Pour qu’on lise Platon (1905)
* L’anticléricalisme. Paris (1906)
* Le pacifisme (1908)
* Vie de Jean-Jacques Rousseau. Paris (1911)
* L’Art de lire (1912)
* Le culte de l'incompétence (1912)

## Kanpo loturak

* (Frantsesez):Académie Françaisen biografia laburra.
* (Frantsesez):Fagueten lanak Gutenberg proiektuan.
* Datuak: Q551543
* Multimedia: Émile Faguet / Q551543
# Yuto Sashinami

Yuto Sashinami (japonieraz: 差波 優人, 1993ko ekainaren 28a - ) Japoniako futbolaria da.
Hainbat futbol taldetan jokatu du, esaterako Vegalta Sendai.

## Kanpo loturak

* (Japonieraz) J.League Data Site
* Datuak: Q27920123
# Yuto Uchida

Yuto Uchida (japonieraz: 内田 裕斗, 1995eko apirilaren 29a - ) Japoniako futbolaria da.
Hainbat futbol taldetan jokatu du, esaterako Gamba Osaka.

## Kanpo loturak

* (Japonieraz) J.League Data Site
* Datuak: Q16264506
# Yuto Sato

Yuto Sato (japonieraz: 佐藤 勇人, 1982ko martxoaren 12a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2006 | 1 | 0 |
| Guztira | 1 | 0 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q283914
# Yuty

Yuty Paraguaiko udalerri bat da, Caazapáko departamenduan kokatua. 2017ko estimazioen arabera 22223 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2475423
* Multimedia: Yuty, Caazapá / Q2475423
# Yuto Takeoka

Yuto Takeoka (japonieraz: 武岡 優斗, 1986ko ekainaren 24a - ) Japoniako futbolaria da.
Hainbat futbol taldetan jokatu du, esaterako Yokohama FC eta Kawasaki Frontale.

## Kanpo loturak

* (Japonieraz) J.League Data Site
* Datuak: Q8062114
# Yuto Yamada

Yuto Yamada (japonieraz: 山田 雄士, Yamada Yuto, 2000ko maiatzaren 17a -) Japoniako futbolaria da.
Hainbat futbol taldetan jokatu du, esaterako Kashiwa Reysol.

## Kanpo estekak

* (Japonieraz) J.League Data Site
* Datuak: Q62085217
# Yutz kantonamendua

Yutz kantonamendua Frantziako kantonamendu bat da. Mosela departamenduan dago, Ekialde Handia eskualdean. Guztira 24 udalerri ditu eta Yutz da bere hiriburua.

## Kanpo estekak

* Datuak: Q1398112
# Yuto Shirai

Yuto Shirai (japonieraz: 白井 裕人, 1988ko ekainaren 19a - ) Japoniako futbolaria da.
Hainbat futbol taldetan jokatu du, esaterako Matsumoto Yamaga FC.

## Kanpo loturak

* (Japonieraz) J.League Data Site
* Datuak: Q10544887
# Yuto Suzuki

Yuto Suzuki (japonieraz: 鈴木 雄斗, 1993ko abenduaren 7a - ) Japoniako futbolaria da.
Hainbat futbol taldetan jokatu du, esaterako Mito HollyHock eta Montedio Yamagata.

## Kanpo loturak

* (Japonieraz) J.League Data Site
* Datuak: Q8062113